Aage Frandsen (SF), 2000-11-09:
Forslagsstillerne skriver i bemærkningerne, at det bl.a. drejer sig om: »at flere lønmodtagere skal kunne realisere drømmen om at blive selvstændige.«
Og så nævnes der også: »Særligt inden for IT-branchen skal Danmark udbygge sin position som internationalt foregangsland.«
Vi har også set, at det foregår, og ikke mindst inden for IT-branchen foregår
Vi synes, det er glimrende, at der er nogle, der - som der står i bemærkninger - spontant vil gøre det.
Nu lægger det her forslag jo op til, at det ikke er noget, man specielt spontant skal gøre, for man skal jo spare op over en årrække.
Så kan det godt være, at man på et tidspunkt siger, efter man har sparet op i et antal år: Nu gør jeg det så.
Og så er det måske spontant.
Men det her er jo sådan set en planlægning, der er tale om.
Men spørgsmålet er, hvem det er, der skal betale for, at man skal gøre det.
Inden for IT-branchen ser vi jo, at det går strygende.
Der er ikke noget problem med hensyn til at lave skattebegunstigede foranstaltninger for at få det her til at fungere.
Tværtimod, det foregår godt i stor udstrækning.
Der er nogle, der tjener enormt hurtigt penge.
Det tyder på, at incitamentet til at gøre det er i orden, fordi der er penge i det.
Hvis man skulle lave det her forslag i en eller anden udgave i forhold til det, som er fremsat, jamen så betyder det jo, at pengene findes et sted,
og jeg går da naturligvis ud fra, selv om det ikke står i forslaget, at forslagsstillerne har tænkt grundigt over, hvad det her kan komme til at koste.
Jeg håber ikke, at jeg får svaret: Jamen det koster ikke noget, for det her giver en hel masse penge, og derefter går
det lige op i sidste ende
Jeg går ud fra, man er klar over, at det her - hvis det bliver gennemført - på finansloven vil betyde en mindre indtægt til det offentlige.
Det går jeg ud fra, at man regner med.
Derfor går jeg også ud fra, at man kan sige sådan cirka, hvad det er.
Sådan er det jo, når vi fremsætter forskellige forslag: Så skal vi jo kende konsekvenserne af det.
Vi har være med til sammen med regeringen og Enhedslisten at lave nogle ændringer til dette her års finanslov, og det siger sig selv, at alene af den grund kan vi selvfølgelig ikke gå ind i det her.
Men vi er heller ikke indstillet på at gå ind i nogen af de her ting. Tværtimod mener vi, at det er vældig gunstigt i øjeblikket at kunne danne virksomheder, og det vil sige, at de incitamenter, der ligger her, mener vi ikke skal nyde fremme, for de har også som formål, at man giver nogle skattebegunstigelser til nogle bestemte mennesker.
Det er vi ikke indstillet på.
Vi mener, at interessen for at skabe virksomheder er til stede.
Så kan det være, at det en gang imellem - hvis der er nogle administrative besværligheder for nogle - er godt at løfte i forhold til det.
Men når man netop her nævner, at IT-branchen er noget af det, man skal satse på, så er erfaringen i høj grad til stede, og den går i retning af, at det kommer helt, helt af sig selv, for der er masser af penge i det, og der er masser af gode økonomiske muligheder for dem, der vil. Det vil sige, at jeg i øvrigt heller ikke tror, at den branche ville have særlig megen glæde af det her, for inden for IT-branchen foregår det nemlig spontant, og det går meget hurtigt. Derfor kan vi naturligvis ikke støtte forslaget, men venter med forventning på at høre, hvordan man er nået frem til, hvad det her vil koste med hensyn til udgifter på finansloven.